Pensiya jamg‘armasi direktorining birinchi o‘rinbosari tayinlandi

Hukumat qaroriga muvofiq Medet Abdimuratovich Tleuov Moliya vazirligi huzuridagi byudjetdan tashqari Pensiya jamg‘armasi ijro etuvchi direktorining birinchi o‘rinbosari etib tayinlandi. Bu haqda Adliya vazirligining telegramdagi «Huquqiy axborot» kanali orqali xabar berildi.
Eslatib o‘tamiz, fuqarolarning davlat pensiya ta’minotini tashkil etish, fuqarolarga pensiyalar, ijtimoiy nafaqalar, kompensatsiya to‘lovlari va boshqa to‘lovlarni tayinlash, pensiyalar va boshqa to‘lovlar miqdorlarining qayta hisoblab chiqilishini ta’minlash mazkur jamg‘armaning asosiy vazifalaridan hisoblanadi.
https://t.me/huquqiyaxborot